**ZOZNAM ÚPRAV Súťažného poriadku sekcie IDO 2022**

**1.** Nová disciplína **SLOW DANCE pre rok 2022 (slovenská, perspektívne aj medzinárodná)**

**SLOW Dance**

**Slow Dance** **jednotlivci**

**Vekové kategórie** DVK 1 rok narodenia 2013, 2014, 2015 ...

DVK 2 rok narodenia 2012, 2011 a 2010

JVK 1

JVK 2

HVK

**A. Hudba** organizátora – pomalého charakteru. **Tempo** : **18 - 28** T/M, čo je **72 - 112** bpm (úder za minútu)

**B. Dĺžka ukážky**: jedna prezentácia v predkolách, dĺžka 60 sek. v počte 7 -10 tanečníkov, a 2 prezentácie vo finále: sólo prezentácia 45 sek (zahrnutý je aj čas odchodu) a záverečná spoločná prezentácia finalistov - 1 minúta.

**C. Charakteristika pohybu**

Tanečná zostava v disciplíne SLOW dance je tvorená spojením a kombináciou rôznych tanečných techník: techniky klasického tanca, modern&contemporary, jazz a iných. V zostave sa využíva striedanie pohybov rôznej rýchlosti, dynamiky, zastavení a následného prechodu do uvoľnenia, princíp **FREEZING /HOLDING/PAUSING → MELT**. Pre disciplínu slow dance je charakteristickým znakom využívanie adagiového pohybu horných a dolných končatín, izolácií jednotlivých častí tela, lokomócie – chôdza, beh, chassé a iné). V zostave môžu byť však zastúpené komponenty pohybu (rotácie, elevácie, švihy, floorwork a iné), ktoré napĺňajú pohybový obsah. Žiadny komponent nesmie dominovať, musí byť rovnomerne zastúpený. Tanečná zostava je predvádzaná po kruhu. Pohyb po kruhu umožňuje súťažiacemu presun po celej tanečnej ploche pred jednotlivými rozhodcami. Pri hodnotení sa prihliada na kvalitu interpretácie a emotívneho predvedenia tanečnej zostavy na organizátorom zvolenú hudobnú nahrávku.

**D. Akrobatické cvičebné tvary:** Akrobatické cvičebné tvary sú také, pri ktorých sa telo otáča okolo “sagitálnej” alebo “frontálnej” osi (kotúľ, premet vpred, premet bočne, salto, a iné). V predkolách a spoločných prezentáciách sú všetky ZAKÁZANÉ. V sólovej finálovej prezentácii je možné použiť také akrobatické cvičebné tvary, pri ktorých bude zachovaný kontakt s tanečnou plochou, v opačnom prípade sú ZAKÁZANÉ.

**E.** **Muzikalita** (rytmus, frázovanie), tanečná variabilita a originalita bude vysoko hodnotená. Hodnotená bude schopnosť pohybovo a emotívne vyjadriť hudbu a tiež prípadná improvizačná schopnosť tanečníka.

**F. Kostým** charakteru „PLAIN WEAR“ podľa vlastného výberu (bez zdobenia). Kostým musí spĺňať predpisy sekcie IDO a medzinárodnej organizácie IDO (predovšetkým zahalené intímne časti tela, kostým a líčenie zodpovedajúce vekovej kategórii). Tanečná obuv má dopĺňať estetiku celkového image a náladu zostavy. Obuv nie je špecifikovaná. Povolená je tanečná obuv, ponožky, bosé chodidlá.

**G**. **Priebeh súťaže – súťažné kolá**: predkolo (formou tancovania v kruhu) / semifinále (formou tancovania v kruhu) / finále (vlastná a spoločná prezentácia)

**2. VEK HVK DISCO Sólo na MSR ( a medzinárodne na IDO MS, ME)**

 **HVK 1A vek 17-20 (rok nar. *2005, 2004, 2003, 2002*)**

**HVK 1B vek 21 a starší (rok nar.*2001, 2000, 1999*, …)**

**3. JEDEN (1) ÚČASTNÍK MSR**

Ak sa do súťaže zaprezentuje iba jeden súťažiaci (sólo, duo, skupina, formácia), súťaž v danej disciplíne sa neuskutoční. Súťažiaci, v prípade, ak ide o nominačnú alebo majstrovskú súťaž, vystúpi iba exhibične. O možnej nominácii **a udelení titulu Majstra Slovenska** rozhodne Výbor sekcie disciplín IDO SZTŠ na základe odporúčania odbornej poroty daného súťažného podujatia a danej disciplíny.

**4. DISCO DVK C duo KATEGÓRIA**

Všetky nové začínajúce duá ktoré sólo netancovali, deti ktoré súťažia v disco sóle v C a D kategórii.

V roku **2022** bude môcť tréner rozhodnúť o zaradení dua (napr. ak spája B a C sólo).

Od roku 2023 všetky nové duá budú začínať v DVK C, prípadne sa ich výkonnosť bude odvíjať od zaradenia v sólo kategórii.

Ak pôjde o nové začínajúce duo, ktoré už ma vytancujú sólo výkonnosť, kľúč bude nasledovný

A+A = A

A+B = B

B+B = B

B+C = B

B+D = C

C+C = C

C+D = C

D+D = C

Všetky nové duá bez sólovej výkonnosti = C

**OBMEDZENIA** ako pre DVK DD C sólo (maximálne **6** cvičebných tvarov: 1 skok, 2 pohyby dolnou končatinou povyše hore (švih), 2 zanoženia dolnej končatiny s hlbokým predklonom trupu (zášvih, „ičko“), 1 obrat

**5. BODY NA POSTUP (DISCO aj HIP HOP)**

 Pre každý postup z nižšej do vyššej výkonnostnej kategórie **sólo a duo** treba **12 bodov, skupiny 4**

 **body.** Body (B, C, D kategória) získané v roku **2021 sa neprenášajú.**

**6. VÝKONNOSTNÉ KATEGÓRIE HIP HOP**

Možnosť štartu v súťaži Majstrovstiev SR **2022** Hip hop sólo dievčatá a duo DVK aj JVKa tiež Hip Hop sólo HVK je podmienená minimálne **jednou** účasťou v súťaži Slovenského alebo Tanečného pohára **2022** a tiež postup **do A kategórie** (MSR **2022** sa zúčastnia iba tanečníci A kategórie).

 V DVK a JVK všetci, ktorí boli v roku **2021** v A kategórii, ostávajú v A (ak nemenia vekovú ktg.), ostatné a

 všetky nové tanečníčky začínajú v B. Postúpiť v HH sóle a duu z B do A je možné po zisku **12** bodov

 (bodové – pozri nižšie).

 **HH HVK sólo bude výkonnostne rozdelené na A a B (na postup do A treba 12 bodov); ak JVK**

 **prechádza do HVK, začína v B.**

**Bodovanie v sólo**

1. miesto: 10 bodov

 2. miesto: 9 bodov

 3. miesto: 8 bodov

 4. miesto: 7 bodov

 5. miesto: 6 bodov

 6. miesto: 5 bodov

 7. miesto: 4 body

 8. miesto: 3 body

 9. miesto: 2 body

 10. miesto: 1 bod

 **V pohárových súťažiach môžu súťažiť muži a ženy spolu, na MSR vždy oddelene.**

 **DVK** a **JVK HH skupiny** sa MSR **2022** zúčastnia iba tanečníci A kategórie. Na postup z B do A treba **4 body**

 (bodovanie B skupín: 1. miesto 3 body, 2. miesto 2 body, 3. miesto 1 bod), skupina B so 4 bodmi musí do A!

**7. JAZZ DANCE OBUV**

Treba mať vhodné a zodpovedajúce obutie, **prípadne bez obutia - v súlade so štýlom choreografie**.

**8. SLOVENSKÝ POHÁR BODOVANIE**

 Všetky súťažné disciplíny úrovne/kategórie A sú pomenované SLOVENSKÝ POHÁR **a budú v roku**

 **2022** **spojené s celoročným bodovým vyhodnotením (sólo, duo a skupiny).** **Započítajú sa 3**

 **najlepšie výsledky (súťaže Slovenský pohár alebo MSR). Víťazi budú finančne odmenení**.

1. miesto - 15 bodov

 2. miesto - 12 bodov

 3. miesto - 10 bodov

 4. miesto - 9 bodov

 5. miesto - 8 bodov

 6. miesto - 7 bodov

. semifinalisti 5 bodov

 ostatní 2 body

 + sa pripočítava počet bodov rovnajúci sa počtu účastníkov, ktorých súťažiaci porazil

**9. PRAVIDLO IDO - Zoskok z javiska,** ak niekto pri javisku čaká, aby tanečníka/ov chytil, **je zakázaný**

**10. ÚČASŤ NA SÚŤAŽIACH INÝCH SEKCIÍ (TŠ)**

Účasť v súťaži **plesových choreografií** možná pre všetkých členov SZTŠ aj zo sekcie IDO MT.

 V prípade párovej kategórie „show“ musí byť doplatená licencia a pár musí byť registrovaný.

 Štartovné v zmysle Finančného poriadku, časť poplatky Tanečný šport.